Diari Oficial de la Generalitat Valenciana


Sumari del DOGV 3327, del 10-09-1998 (1998/6518)

Recurs ordinari número R-565/97. Notificació.
---------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6518


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-565/97. Notificació. [1998/A6518]
  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari amb el número de referència interna R-565/97 al senyor Juan Escudero Cala, carrer de Paterna número 2, 3.a, de Manises.
  
Resolució
  
Examinat el recurs ordinari formulat pel senyor Juan Escudero Cala, contra resolució del Servei Territorial d'Arquitectura i Habitatge de València en l'expedient de construcció número 46/1G/174/93.
  
Antecedents de fet
  
Primer
  
El senyor Juan Escudero Cala, propietari de l'habitatge de protecció oficial situat a Manises (València), carrer de Paterna número 2, 3.a va presentar escrit de denúncia davant el Servei Territorial d'Arquitectura i Habitatge de València contra la mercantil immobiliària Guadalmedina, SA, per defectes de construcció en el citat immoble, i es va enviar un perit del dit organisme perquè efectuara inspecció i emetera el corresponent informe.
  
Segon
  
El cap del Servei Territorial va dictar resolució en la qual acordava l'arxiu de les diligències per no tenir la consideració de greus les deficiències denunciades, segons l'article 6.10 de la Llei 1/1997, de 21 de febrer, de la Generalitat Valenciana.
  
Tercer
  
Contra la mencionada resolució, el senyor Juan Escudero Cala interposa recurs ordinari amb les al·legacions que hi consten i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Sol·licita el recurrent que es deixe sense efecte la resolució del Servei Territorial i s'acorde la incoació d'expedient sancionador contra la immobiliària Guadalmedina i contra Construcciones Ballester, SA, ja que considera que els defectes de construcció sí que són greus i afecten l'habitabilitat de l'habitatge, com també que els defectes denunciats no estaven a la vista i, tractant-se de defectes greus, el termini de prescripció és de cinc anys, segons els articles 16.1 en relació amb el 6.10 de la Llei 1/1997, de 21 de febrer, i l'article 111 del Reglament sobre Habitatge de Protecció Oficial (RHPO).
  
El recurs ha de ser desestimat, la qüestió en aquest assumpte se centra en la determinació de la gravetat dels vicis constructius recollits en la denúncia per a procedir o no a la incoació d'expedient sancionador. En les diligències consta un informe pericial en el qual es diu que: «... no poden considerar-se com a greus els defectes denunciats?»; és per això que segons aquesta apreciació pericial el Servei Territorial i en actuacions prèvies entén que aquests no poden ser objecte de la incoació d'un expedient sancionador ja que no compleixen els requisits per configurar-se com a infracció molt greu de la nova Llei 1/1997, de 21 de febrer, i concretament de l'article 6.10 d'aquesta, en el qual s'estableix que: «Les accions o omissions, per culpa o negligència, de promotors, constructors o facultatius durant l'execució de les obres d'habitatges de protecció oficial, que donaren lloc a vicis o defectes greus que afecten l'edificació o habitabilitat dels habitatges.»
  
Això significa que la decisió d'arxiu s'ajusta a l'al·ludida norma aplicada a sensu contrario, i s'estima la no-gravetat de les deficiències que es denuncien de forma objectiva d'acord amb un informe pericial. Pertoca mantenir aquest criteri tenint en compte a més que la jurisprudència del Tribunal Suprem en la interpretació que fa de l'article 1591 del Codi Civil, sobre defectes de construcció greus, ve referida a aquells sobre elements importants de l'obra que, si no es repararen podrien esdevenir ruïna total de l'immoble (ruïna funcional), i es pronuncia així la sentència del Tribunal Suprem, de 21 de desembre de 1990, i les de dates 16 de desembre de 1991, 20 d'octubre de 1994 i 7 de febrer de 1995 entre altres, concepte de gravetat que no es produeix en aquest cas per les pròpies característiques de les deficiències que s'enumeren en la denúncia. Els mateixos motius són d'aplicació per a la desestimació de les al·legacions sobre prescripció.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs formulat pel senyor Juan Escudero Cala contra la Resolució de data 8 de maig de 1997, del Servei Territorial d'Arquitectura i Habitatge de València, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que preveuen els articles 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; com també l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.